Kersfees 2015 - Dekoridees | SARIE
Koop gekleurde kardoesies en sit ’n klein geskenkie daarin op elke bord. Hang ’n pleknaam en ’n klein klokkie om die bokkie se nek (R150), Andrea’s Topiary Creations. Groen glas (R59) van @home. FOTO: Henk Hattingh
Kersfees 2015 – Dekoridees
deur Lounette Fourie and Anita Rossouw
Dek ’n lowergroen tafel
Bord (vanaf R85) van Mervyn Gers, goudkleurige messegoed te huur by Two Birds Celebration Planning
Rangskik ’n ry klein sipres- en standaard-roosmarynbome (te kry by kwekerye) in die middel van jou tafel. Versier die bakke van die roosmarynbome met Kersballe en maak slopies van materiaal vir die bakke van die sipresbome.
Koop gekleurde kardoesies en sit ’n klein geskenkie daarin op elke bord. Hang ’n pleknaam en ’n klein klokkie om die bokkie se nek (R150), Andrea’s Topiary Creations. Groen glas (R59) van @home.
Maak geskenksakke van natuurlike katoen met afstrykpatrone daarop. Die patrone kos sowat R200 vir ’n pak van tien A4-velle.
Koop by ’n kunswinkel (en sommige rekenaarwinkels) afstrykpapier. Soek mooi prente op die internet en fotostateer dit daarop. Knip katoenmateriaal tot die rege grootte vir die sakke, merk die posisie waar die prent moet kom en volg die vervaardiger se aanwysings noukeurig om die ontwerpe af te stryk.
Voltooi sakke na smaak.
Knip silhoeëtte van diere uit wit papier. Draai geskenke toe met bruinpapier, plak silhoeëtte vas en versier met ’n kleurlint.
Hierdie glasballe (R85 en R95) van @home werk elk met sy eie klein battery.
Verklein jou diermotiewe, stryk af, stik rondom toe, stop e ens op en hang aan jou boom met ’n rooi lint. Jakkals-versierings (R155,05 vir 9) is van Tassels & Treasures.
Hang ‘n muur vol kranse
Hang ‘n groep kranse bo jou poedingtafel en draai stringe batteryliggies daarom vir ekstra glans. Tangskik hierby ‘n groep wit kerse vir ‘n feestelike atmosfeer. Kranse )vanaf R320) van Andrea’s Topiary Creations